Din rikssak, Jesus, være skal
Store norske leksikon,Religion og filosofi,Religioner og livssyn,Kristendom,Salmesang
Din rikssak, Jesus, være skal er en misjonssalme, skrevet julen 1912 av Karl Ludvig Reichelt. Den ble offentliggjort i 1913 i Kamp og Seier nr. 5 og i Norsk Missionstidende nr. 8. Salmen er oversatt til dansk, svensk, færøysk, islandsk og nordsamisk. Den finnes i de fleste norske og nordiske kirkesalmebøkene. Melodien er av Johann Michael Haydn.
Under et studieopphold i Leipzig høsten 1912 hørte Reichelt den tyske salmen «Die Sach' ist dein, Herr Jesu Christ», som ble sunget til Haydns melodi. Inspirert av denne og til samme melodi skrev Reichelt sin nye misjonssalme, som er blitt den mest kjente og brukte norske misjonssalmen. Med 'rikssak' menes Guds rikes sak. Melodien har vært tillagt Joseph Haydn, men opphavsmannen er den berømte komponistens mindre kjente bror, Johann Michael Haydn. Melodien er første sats av hans Deutsches Hochamt (sunget tysk messe) fra 1795, hvor den står til teksten «Hier liegt vor deiner Majestät». Les mer i Store norske leksikon salme salmebok kristen misjonsvirksomhet kristendom Litteratur Holter, Grøm og Øystese (red.): Nytt norsk salmeleksikon bind I s. 190–193 (Tapir Akademisk Forlag 2011)